cyanic-selkie/wikianc huggingface dataset:
Երուսաղեմի թագավորություն
Ֆրիդրիխը Երուսաղեմի թագավոր
Միևնույն ժամանակ, Գրիգորիոս IXը իր ուժերը շարժեց Ֆրիդրիխ IIի Իտալիայի հարավում գտնվող տիրույթների վրա։ Վերջինս անմիջապես ուղղվեց դեպի Իտալիա, որտեղ հանդիպում է լոմբարդական հանրապետությունների՝ Ջենովայի և Վենետիկի ապստամությանը և պապական զորքերի ընդվզմանը։ Նա մարտի մեջ մտավ հռոմեական հոգևորականի հետ։ Գրիգորիուս IXի ուժերը ջախջախվեցին և 1230 թվականին, ըստ Սան Ժերմենի համաձայնության, պապը Ֆրիդրիխ IIի վրայից հանեց մեղքերը, իսկ հաջորդ տարում հաստատեց նրա հաշտությունները մուսուլմանների հետ և հրամայեց տաճարականներին և խնամակալներին ալ-Քամիլի հետ հաշտություն պահպանել։ Այսպիսով, ամեն ինչ կարգավորվում է և պապը նրան ճանաչում է Երուսաղեմի թագավոր և ազատում նրան բանադրանքից։ Ավելի ուշ Ֆրիդրիխ IIն իր որդուն՝ Կոնրադին, դարձնում է Երուսաղեմի թագավոր։
Կանայք այգում
Մոնեն ստիպված էր հեռանալ իր տնից Սևրե ամառվա վերջին կրեդիտների պատճառով և տարբեր բամբասանքներից՝ կտոր-կտոր է արել իր նկարներից մոտ 200 հատը։ Բայց նույնիսկ մոտ 50 վնասված նկարները վաճառքի են հանվել և վաճառվել են մոտ 30 ֆրանկով ամեն մեկը։ Ֆինանսական խնդիրների պատճառով Մոնեն չկարողացավ իրեն շատ թույլ տալ գնել մատերիալներ աշխատանքի համար։ Նրամ մնում էր միայն մաքրել ներկերը հին նկարների վրայից, որպեսզի նորից օգտագործի այդ կտավները։ «Կինը Կանաչում» նկարին նա ձեռք չտվեց, նա մտադիր էր այն ցուցադրել սրահում 1867 թվականին, բայց ժուրին դրանք չնդունեց։
Երուսաղեմի թագավորություն
Ֆրիդրիխը Երուսաղեմի թագավոր
Խաչակրաց VI արշավանքի արդյունքը՝ Երուսաղեմի խաղաղ ճանապարհով նվաճումը, երկարատև չեղավ։ Ֆրիդրիխ IIի՝ Եվրոպա գնալուց հետո, նրա արևելյան տիրույթներում խռավություններ ծագեցին սենյորների միջև։ Շատերը չէին ուզում ենթարկվել Հոհենշտաուֆենին, ուստի կայսրը կրկին երկարատև պայքարի մեջ մտավ հոգևորականության հետ։ Պապականությունը կրկին նրան մեկուսացրեց։
Կանայք այգում
1921 թվականին Կլոդ Մոնեն դարձավ հայտնի նկարիչ և ֆրանսիական կառավարությունը խղճաց՝ գնեց «Կանայք այգում»։ Մոնեն դրա համար ստացավ 200,000 ֆրանկ։
Ծանոթագրություններ
Կատեգորիա:1866 նկարներ Կատեգորիա:Կլոդ Մոնեի նկարներ Կատեգորիա:Օրսե թանգարանի նկարներ
Երուսաղեմի թագավորություն
Ֆրիդրիխը Երուսաղեմի թագավոր
Գրիգորիոս IXը վերսկսեց արշավանքների գաղափարախոսության քարոզչությունը։ Այս անգամ ևս արշավանքը պետք է ծառայեր պապականության համար որպես զենք՝ Ֆրիդրիխ IIի դեմ պայքարում, ինչպես նաև պապերի գանձարանը լցնելու համար։ Ֆրիդրիխ IIը հակադրվում էր պապին՝ նոր խաչակրաց արշավանք կազմակերպելու հարցում։ 1239 թվականին, երբ Եգիպտոսի հետ տասնամյա հաշտության ժամկետը լրացավ, որոշ ուժեր հավաքվեցին Լիոնում։ Գրիգորիոս IXը հայտարարեց, որ արշավանքի նպատակը այլևս Երուսաղեմը չէ, այլ նրանք պետք է օգնության հասնեն Լատինական կայսրությանը։
1245 թվականին Լիոնում եկեղեցական ժողովի ժամանակ Իննոկենտիոս IV պապը նոր խաչակրաց արշավանքի մասին հայտարարեց։ Նա առաջարկեց հակամարտել Ֆրիդրիխ IIի դեմ։ Տիրոջ գերեզմանի համար պայքարելու երդումը հոգևորականները փոխարինեցին դավաճան կայսեր դեմ պայքարելու երդմամբ։ Գյուղացիները հեռացել էին այս շարժումից։ Մյուս կողմից, ասպետները նույնպես սկսեցին անիմաստ համարել այդ ապարդյուն պատերազմները արևելքի դեմ։ Անգլիական բարոնները, որոնք ներկա էին Լիոնի ժողովի ժամանակ, բացահայտ կերպով դեմ արտահայտվեցին նոր արշավանքներին։ Անգամ անգլիացի որոշ հոգևորականներ կասկածի տակ դրեցին արշավանքների անհրաժեշտությունը։
Խաչակրաց արշավանքի հանդեպ նման վերաբերմունք դրսևորվեց ոչ միայն Անգլիայում։ Հատկապես արշավանքի ծախսերի պատրվակով գումարների անդադար հավաքումը համատարած դժգոհություն էր առաջացրել։ Մեծ դեր խաղացին նաև արշավանքների անհաջողությունները։ Շատերը, ովքեր կարծում էին, որ դեպի Արևելք արշավանքները ուղղվում են «աստվածային կանչով» հիաստափություն էին ապրում։ Երբ Իննոկենտիոս IVը հասավ իր ուզածին և 1248 թվականին ասպետներին դուրս բերեց նոր սրբազան պատերազմի՝ VII խաչակրաց արշավանքի կազմակերպմանը, դրան մասնակցեցին բավականին փոքրաքանակ սենյորներ։ Վերջիններս հիմնականում Ֆրանսիայից էին և մասամբ՝ Անգլիայից։ Ավելին, ֆրանսիացիները միացան արշավանքին իրենց թագավոր Լյուդովիկոս IX-ի ճնշման տակ, որն էլ գլխավորեց նոր պատերազմը։
Այլ արշավանքներ
Խաչակրաց VII արշավանքը կրկնեց V-ի ուղղվածությունը՝ նրա անմիջական նպատակը Եգիպտոսն էր։ Լյուդովիկոս IX-ի նրա արշավանքը նախորդների համեմատ բավականին կազմակերպված էր։ Նա ժամանակին լուծեց նավատորմի հարցերը, կարողացավ ստանալ բավականին գումար արշավանքի համար։ Լյուդովիկոսը և նրա շրջապատը արշավանքի ուղղությունը որոշեցին Կիպրոսում երկար մնալու ընթացքում։ Ֆրիդրիխ II-ը նոր արշավանքի մասին զգուշացրեց Եգիպտոսի սուլթան աս-Սալիհին։ Նրան կրկին մեղադրեցին քրիստոնեական եկեղեցուն դավաճանելու մեջ։ Սակայն հազարավոր առևտրականները, որոնք ամեն օր Ալեքսանդրիայից գալիս էին Ջենովա, տեսնում էին արշավանքի նախապատրաստությունները։ Սա ընդամենը դիվանագիտական քայլ էր Ֆրիդրիխի կողմից։ Հավանաբար, նա փորձում էր նաև Լյուդովիկոսին հասկացնել, որպեսզի վերջինս հետևողական լինի։ Այլ կերպ ասած, նա ֆրանսիական թագավորին փորձում էր հանգեցնել նրան, ինչ ինքը արեց և հարաբերություններ հաստատեց սուլթան աս-Սալիհի և ալ-Քամիլի հետ։ Լյուդովիկոս IX-ը դարձել էր եկեղեցու ձեռքին զենք իրենց ունիվերսալիստական-թեոկրատական պլանների իրագործման ճանապարհին։ Այսպես թե այնպես, ֆրանսիացի թագավորը փորձեց բախումներ առաջացնել Եգիպտոսի և Սիրիայի միջև, անգամ նրանց դեմ գործելու համար փորձեց կապեր հաստատել մոնղոների հետ։ Այս եղանակով նա փորձում էր կոնսոլիդացնել խաչակրաց տիրույթների բեկորները։ Իր այս քայլերը, հավանաբար, համաձայնեցված էին պապի հետ։ Ձգտելով համոզել մոնղոլներին ընդունել քրիստոնեություն, Լյուդովիկոսը պապի պես փորձում էր դա ուղղել մուսուլմանների և Նիկեական կայսրության դեմ։
Սակայն ֆրանսիացի արքայի դիվանագիտությունը ավազի վրա էր կառուցված։ Դա պարզ դարձավ այն ժամանակ, երբ նրա մարդիկ հասան նշանակված վայրը՝մոնղոլների հետ բանակցելու համար և տեսան, վերջիններս ոչ-միայն չեն պատրաստվում քրիստոնեություն ընդունել, այլև պահանջեցին հնազանդվել իրենց։ Այս պահանջների մասին թագավորը իմացավ բավականին ուշ՝ 1251 թ-ին, երբ խաչակրաց արշավանքը արդեն տեղի էր ունեցել և կատարյալ անհաջող ավարտ ունեցել։ Լյուդավիկոսը Պաղեստինում օգնական ուժեր էր սպասւմ, սակայն 1254 թ. հեռացավ Ակրայից և վերադարձավ Ֆրանսիա։
Երուսաղեմի թագավոր, Կոնրադ IIի որդի Կոնրադ III Հոհենշտաուֆենին (1254-1268 թթ.) հաջորդում է Անտիոքի դքսի որդի Հյուգոն (1268-1284 թթ.)։ Վերջինիս 2 որդիները՝ Հովհաննեսը և Հենրին, իրար հաջորդելով, իշխում են մինչև 1291 թ.։
Թագավորության կործանումը
1250-ական թթ. սկսած խաչակիրների սիրիա-պաղեստինյան գաղութները, որոնցում ծավալվել էին սոցիալ-քաղաքական հակամարտություններ, անօգնական վիճակում էին Արևելքից իրենց հակառակորդների՝ սելջուկների, արաբների, մոնղոլենրի առջև։ Մոնղոլները 1250-ական թթ. վերջերին ծանր պարտության մատնեցին Բաղդադի խալիֆայությանը, տիրեցին Սիրիայի ներքին շրջաններին։ Սակայն խաչակիրների համար ամենամեծ վտանգը ներկայացնում էր Եգիպտոսը, որտեղ Մուազզամ Թուրան շահի սպանությունից հետո իշխանության եկավ մումլուքների դինաստիան։ Մամլուքներին հաջողվեց կասեցնել մոնղոլների կողմից եկով վտանգը 1260 թ. Այն Ջալուտի ճակատամարտում։ Սուլթանական գվարդիայի հրամանատար Զահիր Ռուքն ադ-Դին Բեյբարս Բունդուկտարին նույն թվականին սուլթան դարձավ։ Նա իրեն հպարտությամբ համարում էր երկրորդ Սալահ ադ-Դին։ Գնալով իր հզոր նախորդի ուղով, նա միավորեց Եգիպտոսը և Սիրիան։ Բեյբարսը ամրացրեց ամրոցները, լրացրեց զինամթերքի պաշարները, ստեղծեց մեծ նավատորմ։ Այս ամենից հետո նա իր հայացքն ուղղեց ֆրանկների վրա։ Որոշվել էր մեկընդմիշտ կործանել նրանց տիրույթները Պաղեստինում և Սիրիայում։ 1265 թ. նվաճեց Կեսարիան և Արսուֆը, 1268 թ.` Յաֆֆան,իսկ դրանից երկու ամիս անց` մայիսին, նաև Անտիոքը, որը խաչակիրների քաղաքներից ամենահարուստն էր։ 1291-1292 թ. ընկավ Երուսաղեմի թագավորությունը։ Խաչակիրների իշխանությունը արևելյան միջերկրածովյանում ակնհայտորեն մոտեցել էր իր ավարտին։
Այսպիսով, ավարտվեց Երուսաղեմի թագավորությունը կործանվեց։ Հետագայում Հռոմը խաչակիրների միջոցով Արևելյան Եվրոպայի սլավոնական երկրները՝ Լեհաստանը և Չեխիան ենթարկեց իր գերիշխանությանը։ Բայց խաչակրաց արշավանքներին մասնակցող երկրների թիվը հետզհետե կրճատվեց։ Հռոմեական կաթոլիկ եկեղեցին ամբողջ գաղափարախոսությամբ հեղիանակազրկվեց։ Այդ էր պատճառը, որ 1V դարից սկսած՝ Եվրոպայում սկսվեց Վերածնունդը, Ռեֆորմացիան։ Բողոքական եկեղեցիների առաջացմանը Հռոմը փորձում էր հակադրել ինկվիզիցիայով ու նոր խաչակրաց արշավանքներով, սակայն ապարդյուն։ Ամերիկա աշխարհամասի հայտնագործումից հետո Եվրոպան վերջնականապես հեռացավ Պապերի ազդեցությունից։
Ծանոթագրություններ
Կատեգորիա:Երուսաղեմի թագավորություն Կատեգորիա:Մերձավոր Արևելքի պատմական պետություններ
Դեյվ Մասթեյն
Դեվիդ (Դեյվ) Սքոթ Մասթեյն (անգլերեն David Scott Mustaine, ), ամերիկացի կիթառիստ-վիրտուոզ, վոկալիստ, երգերի հեղինակ։ Թռեշ-մետալ խումբ Մեգադեթ խմբի հիմնադիրն։ Մինչ այդ նվագել է նաև Metallica խմբում։ Guitar World ամսագիրը ներառել է Դեյվ Մասթեյնին 100 լավագույն կիթառահարներ շարքում։
Կենսագրություն
Դեյվը ծնվել է Լա Մեսա քաղաքում։ Նրա հայրը՝ Ջո Մասթեյնը ունի իռլանդական, իսկ մայրը՝ Էմիլի Մասթեյնը՝ հրեական ծագում։ Բոլոր 4 երեխաներից Դեյվը միակ տղան էր և ամենափոքրը։ Ծնողները ամուսնալուծվեցին, երբ տղան 4 տարեկան էր, նա մեծացավ առանց հոր։ Քանի որ Ջո Մասթեյնը շարունակում էր անհանգստացնել ընտանիքին, նրանք ստիպված էին անընդհատ տեղից տեղ տեղափոխվել։ Դեյվն ու իր քույր Դեբբին որոշ մխիթարանք գտան այնպիսի երաժիշտների երաժշտության մեջ, ինչպիսին էին Cat Stevens,Elton John-ը։ Քանի որ տանը միայն Էմիլին էր աշխատում, երեխաները վատ էին հագնվում, որի պատճառով Դեյվին հաճախ ծաղրում էին հարևան երեխաները։ 1969 թվականի աշնանը մայրը գումար հավաքեց և որդու համար կիթառ գնեց, բայց այս վաղ վարժությունները չբացահայտեցին նրա տաղանդը։ 15 տարեկանում Դեյվը զբաղվում էր թմրանյութեր վաճառքով, նա իր գումարով բնակարան վարձեց։ Նրա հաճախորդուհիներից մեկը հաճախ գումար չէր ունենում թմրանյութ գնելու, ուստի հաճախ վճարում էր այնպիսի խմբերի սկավառակներով, ինչպիսիք են AC/DC, Motörhead, Judas Priest խմբերը։ 1978 թվականի գարնանը նա թողնում է դպրոցը և իրեն նվիրում էլեկտրոկիթառին։
Ալեսանդրո Պլիցարի
Ալեսանդրո Պլիցարի (Alessandro Plizzari, ), իտալացի պրոֆեսիոնալ ֆուտբոլիստ։ Ներկայումս Միլանից վարձավճարով հանդես է գալիս Լիվորնոյի կազմում։ Խաղում է դարպասապահի դիրքում ։
Միլան
Պլիցարին Միլանի ակադեմիայի սան է ։ 2016 թվականի հուլիսին նա տեղափոխվեց ակումբի առաջին կազմ՝ դառնալով թիմի երրորդ դարպասապահը։ 2017 թվականի հուլիսի 4-ին Պլիցարին երկարաձգեց իր պայմանագիրը Միլանի հետ մինչև 2020 թվականը, ինչից հետո 1 տարվա վարձավճարով միացավ Տերնանային ։ Իր պրոֆեսիոնալ դեբյուտը նշեց օգոստոսի 6-ին՝ Իտալիայի գավաթի Տրապանիի դեմ խաղում ։ Առաջին հանդիպումը առաջնությունում անցկացրեց օգոստոսի 26-ին՝ Էմպոլիի դեմ խաղում ։ 2017-18 մրցաշրջանում Պլիցարին անցկացրեց 20 հանդիպում՝ բաց թողելով 40 գնդակ և ընդամենը 1 խաղում պահելով իր դարպասը անառիկ, իսկ Տերնանան զբաղեցրեց վերջին հորիզոնականը Սերիա B-ում՝ դուրս մնալով առաջնությունից ։
2019 թվականի ապրիլի 30-ին Պլիցարին երկարաձգեց իր պայմանագիրը Միլանի հետ մինչև 2023 թվականը  ։ Օգոստոսի 1-ին նա 1 տարվա վարձավճարով միացավ Լիվորնոյին   ։
Միջազգային կարիերա
Պլիցարին ներկայացրել է Իտալիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա 2016 թվականին մասնակցեց Եվրոպայի առաջնությանը ՝ անցկացնելով 3 հանդիպում, իսկ Իտալիան դուրս մնաց խմբային փուլից ։ 2017 թվականին Պլիցարին մասնացկեց աշխարհի Մ20 առաջնությանը որպես թիմի երկրորդ դարպասապահ ՝ խաղադաշտ դուրս գալով միայն 3-րդ տեղի համար Ուրուգվայի դեմ խաղում ։
2018 թվականին Պլիցարին Մ19 հավաքականի կազմում մասնակցեց Եվրոպայի առաջնությանը ՝ անցկացնելով 5 հանդիպում և ընդգրկվելով առաջնության խորհրդանշական հավաքականում ։ Իտալիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Պորտուգալիային ։ 2019 թվականին մինչև 20 տարեկանների կազմում Պլիցարին մասնակցեց աշխարհի առաջնությանը  ՝ անցկացնելով 5 հանդիպում։
Ակումբային վիճակագրություն
2018 թվականի օգոստոսի 29-ի դրությամբ
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Իտալացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Տերնանայի ֆուտբոլիստներ Կատեգորիա:Լիվորնոյի ֆուտբոլիստներ
Բողոքի ակցիաներ Ստեփանակերտում (2018)
Բողոքի ակցիաներ Ստեփանակերտում, Արցախի Հանրապետության մայրաքաղաք Ստեփանակերտում 2018 թվականի հունիսի 1-6-ին տեղի ունեցած բողոքի ցույցեր ընդդեմ Արցախի Հանրապետության ուժային կառույցների՝ Ազգային անվտանգության ծառայության և Ոստիկանության որոշ ներկայացուցիչների ապօրինի գործողությունների ։
Բողոքի ակցիաների սկսման պատճառներ
Ըստ ականատեսների վկայությունների հիման վրա ԶԼՄ-ներում տարածված տեղեկությունների, 2018 թվականի հունիսի 1-ին Ստեփանակերտում ԱՀ ԱԱԾ մի խումբ աշխատակիցներ ծեծի են ենթարկել երկու քաղաքացու՝ ոստիկանների լռելյայն ներկայությամբ, որից հետո ոստիկանները բերման են ենթարկել ծեծվածներին, այլ ոչ թե ծեծողներին։ Դրանից հետո նույն օրը երեկոյան տասնյակ դժգոհ քաղաքացիներ փակել են Ստեփանակերտի ավտոկայանի հարակից կենտրոնական փողոցը։ Քիչ անց նրանց մոտ էր եկել պետնախարար Արայիկ Հարությունյանը ։
Հունիսի 2-ի իրադարձություններ
Հաջորդ օրը, հունիսի 2-ին, ցույցը շարունակվեց և արդեն հարյուրավոր քաղաքացիները փակ են պահում քաղաքի կենտրոնական՝ Ազատամարտիկների փողոցը։ Ցուցարարներին են հանդիպել կրկին պետնախարար Արայիկ Հարությունյանը, ինչպես ԱՀ ԱԺ պատգամավոր Հայկ Խանումյանը, նախկին պատգամավոր Վահան Բադասյանը։ Ցուցարարներից կազմվել է 9 հոգանոց խումբ, որը ուղևորվել է Արցախի Հանրապետության նախագահ Բակո Սահակյանի հետո բանակցությունների՝ բանակից բացի բոլոր ուժային կառույցների ղեկավարների՝ Արշավիր Ղարամյանի (ԱՀ ԱԱԾ պետ) և իր տեղակալ Գագիկ Սարգսյանի, Կամո Աղաջանյանի (ԱՀ ոստիկանապետ) ։
2018 թվականի հունիսի 2-ին Արցախի Հանրապետության Ազգային Ժողովի մամլո ծառայությունը տեղեկություն տարածեց, որ «ԱԺ Կանոնակարգ ԱՀ օրենքի 20-րդ հոդվածի համաձայն՝ պատգամավորների պահանջով Արցախի Հանրապետության Ազգային ժողովի նախագահ Աշոտ Ղուլյանը հունիսի 2-ին հայտարարել է խորհրդարանական քննիչ հանձնաժողովի ստեղծման մասին, որը կուսումնասիրի հանրային հնչեղություն ստացած հարցերը» ։
Հունիսի 3-ի իրադարձություններ
Հունիսի 3-ին ցուցարարները կրկին փակել են Ազատամարտիկների փողոցը, պաշտպանելով նախորդ օրվա պահանջները։ Լրագրող Թաթուլ Հակոբյանի վկայությամբ, ելույթ ունեցողները սկսել են կիրառել Հայկական թավշյա հեղափոխության կոչերը և այլ ատրիբուտները ։ Բացի այդ, առավոտվանից Ստեփանակերտի Վերածննդի հրապարակում ևս մարդիկ են սկսել հավաքվել և սկզբում պարզ չէր, թե ովքեր են դրանք։ Սակայն, ինչպես վկայում է լրագրող Թաթուլ Հակոբյանը, հետագայում պարզվեծ, որ այդ Վերածննդի հրապարակում հավաքվածները պահանջում են, որ ուժայինների ղեկավարները մնան իրենց պաշտոններում՝ «Ուժայինները մեր ուժն են» պաստառներով ։ Ինչպես վկայում են որոշ ակտիվիստներ և լրատվամիջոցներ, Վերածննդի հրապարակում հավաքույթը Արցախի Հանրապետության իշխանությունների կողմից կազմակերպած հակացույց է և այդտեղ հավաքվածները հիմնականում քաղաքացիական հագուստով զինծառայողներ են ։
Կեսօրից հետո Ազատամարտիկների փողոցում՝ Ավտոկայանի մոտ հավաքված տարածքում ցուցարարներին են միացել մի քանի տասնյակ երիտասարդներ Հադրութից և Մարտունուց ։
Արցախի Ազգային վերածնունդ կուսակցության վարչության անդամ Տիգրան Գրիգորյանի վկայությամբ, «շատանում են Արցախը Հայաստանի Հանրապետության հետ միավորելու կոչերը» ։
Հունիսի 3-ի երեկոյան ցուցարարների կողմից կազմված վեց հոգանոց մի խումբ հանդիպել է ԱՀ նաագահ Բակո Սահակյանի հետ ։
Հունիսի 4-ի իրադարձություններ
Հունիսի 4-ին ցուցարարները կրկին հավաքվել են Ստեփանակերտի կենտրոնական՝ Ազատամարտիկների փողոցում և ներկայացնում են հունիսի 3-ի Բակո Սահակյանի հետ հանդիպման արդյունքները ։
2018 թվականի հունիսի 4-ին լրատվամիջոցները տարածել են ցույցին մասնակցելու նպատակով Հադրութից Ստեփանակերտ ժամանաց մի խումբ երիտասարդների հետ հարցազրույց, որտեղ նրանք բողոքել են ծագումով հադրութեցի Արցախի Հանրապետության ոստիկանապետ Կամո Աղաջանյանից և նրա ազգականներից։ Երիտասարդների ներկայացմամբ՝ ոստիկանապետ Աղաջանյանի մերձավորները իրենց և իրենց ընկերներին սպառնացել են «աշխատանքից ազատել, եթե իրենք մասնակցեն բողոքի ցույցերին, տարբեր ճնշումներ են բանեցրել, և դա նորություն չէ»։ Ըստ երիտասարդներըի, «Եթե Հայաստանում Սերժիկ-Սաշիկ-Լևոն ախպերությունն էր, ապա Հադրութում Աղաջանյան ախպերությունն է» ։
Հունիսի 4-ի երեկոյան ՀՀ վարչապետ Նիկոլ Փաշինյանը կոչով դիմել է Ստեփանակերտում բողոքի ցույցի մասնակիցներին՝ ցույցի դադարեցման կոչով, քանի որ, ըստ ՀՀ վարչապետ Նիկոլ Փաշինյանի, ցուցարարների և Արցախի Հանրապետության իշխանությունների միջև ձեռք է բերվել հստակ պայմանավորվածություն. Ցուցարարների և Արցախի իշխանությունների միջև ձեռք է բերվել պայմանավորվածություն, փոխադարձ ըմբռնում, որ ստեղծված իրավիճակից պետք է արվեն հետևություններ։ Ուստի, եկել է մի փուլ, որ մեր Արցախի ցուցարարները պետք է հնարավորություն տան Արցախի իշխանություններին իրականացնել պայմանավորվածությունները, պահանջները։
Հասկանալի է, որ դրանք պետք է իրականացվեն հանդարտ պայմաններում։ Եթե այդ պահանջները հետագայում ի կատար չածվեն, հետևություններ չարվեն, այդ դեպքում ցուցարարները կարող են շարունակել իրենց բողոքի գործողությունները։
Քիչ անց Ստեփանակերտի հանրահավաքի համակարգող կոմիտեն հայտարարեց, որ հաշվի առնելով ԱՀ նախագահ Բակո Սահակյանի հետ ձեռք բերված պայմանավորվածությունները և ՀՀ վարչապետ Նիկոլ Փաշինյանի կոչը, դադարեցնում են բողոքի գործողությունները ։
Ծանոթագրություններ
Կատեգորիա:Բողոքի ակցիաներ Ստեփանակերտում Կատեգորիա:Արցախի Հանրապետության քաղաքականություն Կատեգորիա:2018 Արցախի Հանրապետությունում Կատեգորիա:Թավշյա հեղափոխություն (Հայաստան) Կատեգորիա:Արցախի Հանրապետության ոստիկանություն
Եվրոպական Միություն-Թուրքիա հարաբերություններ
Եվրամիության և Թուրքիայի միջև հարաբերությունները (European Union–Turkey relations), (Avrupa Birliği-Türkiye ilişkileri), հաստատվել են 1959 թվականին և ինստիտուցիոնալ շրջանակները պաշտոնապես հաստատվել են 1963 թվականին կնքված Անկարայի համաձայնագրով։ Թուրքիան Մերձավոր Արևելքում Եվրոպական Միության գլխավոր գործընկերներից մեկն է. երկուսն էլ ԵՄ-Թուրքիա Տնտեսական միության անդամ են։ 1987 թվականից սկսած Թուրքիան Եվրոպական Միություն մտնելու հայտ է ներկայացրել, բայց 2016 թվականին անդամակցության բանակցությունները դադարեցվել են ։ Այս ընթացքում հարաբերությունները զգալիորեն վատացել են Թուրքիայում տեղի ունեցող մարդու հիմնարար իրավունքների և օրենքի գերակայության շարունական խախտումների պատճառով ։
Պատմություն
Օսմանյան կայսրության տրոհումից հետո` Առաջին Համաշխարհային պատերազմի ավարտին, Մուստաֆա Քեմալ Աթաթուրքի գլխավորած հեղափոխական ուժերին հաջողվեց հաղթանակ տանել Թուրքիայի Անկախության պատերազմում. արդյունքում ստեղծվեց ժամանակակից Թուրքիայի Հանրապետությունը։ Նախագահ Աթաթուրքը երկրում իրականացրել է մի շարք բարեփոխումներ, ներառյալ պետության արդյունաբերականացումը, որը միտված էր պետության արևմտացմանը ։ Երկրորդ Համաշխարհային պատերազմի ընթացքում Թուրքիան չեզոքություն պահպանեց մինչև 1945 թվականի փետրվարը. այն միացավ Դաշնակից տերություններին։ Պետությունը մաս է կազմել 1947 թվականի Մարշալի պլանի, 1949 թվականին դարձել է Եվրոպայի Խորհրդի անդամ, իսկ 1952 թվականին դարձել է ՆԱՏՕ-ի անդամ ։ Սառը պատերազմի ընթացքում Թուրքիան հարում էր ԱՄՆ-ին և Արևմտյան Եվրոպային։
Թուրքիայի Հանրապետության արտաքին քաղաքականությունը հիմնված է եղել Մուստաֆա Քեմալի` արևմտյան ոգով իրականացված բարեփոխումների վրա. հատուկ ուշադրություն է դարձվել ԱՄՆ-ի, ՆԱՏՕ-ի և ԵՄ-ի հետ հարաբերություններին։ Սառը պատերազմից հետո Թուրքիայի արտաքին քաղաքականությունը միտված է եղել Բալկաններում, ինչպես նաև Կովկասում և Մերձավոր Արևելքում ազդեցության ամրապնդմանը։ Թուրքիան ձգտում էր հասնել նաև իր պատմական նպատակի` ԵՄ անդամակցության իրականացմանը։ Արդարություն և զարգացում կուսակցության կառավարության ներքո Թուրքիայի ազդեցությունը ընդլայնվեց Մերձավոր Արևելքում. այս քաղաքականությունը հինված էր այսպես կոչված Նեոօտտոմանիզմի հայեցակարգի վրա :
Հարաբերությունների զարգացման պատմություն
Թուրքիան մեկն է այն պետություններից, որոնք դեռևս 1959 թվականին ձգտում էին սերտ համագործակցային հարաբերություններ հաստատել նորաստեղծ Եվրոպայի տնտեսական միություն (European Economic Community) կազմակերպության հետ։ Այս համագործակցությունը իրականցվում էր «ասոցացման համաձայնագրի» շրջանականերում, որը հայտնի է որպես Անկարայի համաձայնագիր. այն կնքվել է 1963 թվականի սեպտեմբերի 12-ին։ Այս պլանի առանցքային տարրը «Տնտեսական միության» ստեղծումն էր։ Անկարայի համաձայնագրի գլխավոր նպատակը Թուրքիայում կենցաղային պայմանների բարելավումն էր, ինպես նաև առևտրի և, առհասարակ, տնտեսության դինամիկ զարգացումը։ 2016 թվականի փետրվարին Եվրոպայի Խորհուրդը դիտարկեց Թուրքիան որպես ավտոկրատիայի ուղղությամբ շարժվող պետություն  ։
Անդամակցության բանակցություններ
Ընդլայնումը ԵՄ քաղաքական ամենակարևոր գործիքնեից մեկն է։ Սա գործընթաց է, որը նպաստում է պետությունների ներգավմանը, խաղաղության, կայունության, ժողովրդավարության, մարդու իրավունքների և օրենքի գերկայության տարածմանն ամբողջ Եվրոպայում։ Այս գործընթացը դարձավ շոշափելի 2005 թվականի հոկտեմբերի 3-ին, երբ անդամակցության բանակցություններ սկսվեցին Թուրքիայի և Խորվաթիայի հետ։ Բանակցությունները ներառում էին ԵՄ օրենսդիր մարմնի օրենքների ընդունում և կիրառում։ Սա ներառում է շուրջ 130.000 էջ օրենքների փաստաթղթեր, որոնք ամբողջացված են 35 գլուխներում։ Որպես թեկնածու պետություն` Թուրքիան պետք է համապատասխանեցնի իր օրենսդրությունը ԵՄ օրեսնդրությանը։ Սա նշանակում է առանցքային փոփոխությունների իրականցում, որոնք շոշափում են կյանքի բոլոր ոլորտները շրջակա միջավայրից մինչև արդարադատություն, տրանսպորտից մինչև գյուղատնտեսություն։ Այս փոփոխությունների իրականցումը պահանջում է պատշած գործող և կայուն հանրային կառավարում, անկախ և անկողմնակալ դատաիրավական համակարգ։
Ինստիտուցիոնալ համագործակցություն
Ասոցացման համաձայանգիրը, որը Թուրքիան կնքել է ԵՄ հետ, հանդիսանում է անդամակցության գործընթացի հիմքը։ Ստեղծվել են ինստիտուտներ քաղաքական երկխոսության և համագործակցության իրականացման համար:
Խորհուրդը կազմված է Թուրքիայի կառավարության, Եվրոպական Խորհրդի և Եվրահանձնաժողովի ներկայացուցիչներից։ Այն ուղղորդող դեր ունի Թուրքիա-ԵՄ հարաբերություններում։ Դրա նպատակն է իրականցնել ասոցացման համաձայնագրի քաղաքական, տնտեսական և առևտրային դրույթները։ Ասոցացման Խորհուրդի նիստ գումարվում է տարեկան երկու անգամ նախարարների մակարդակով։ Յուրաքանչյուր կողմը ունի մեկական ձայն։
Ասոցացման հանձնաժողովը մեկտեղում է Թուրքիայի և ԵՄ փորձագետների ջանքերը Համաձայանգրի տեխնիկական բնույթի խնդիրները լուծելու և Ասոցացման Խորհրդի օրակարգը կազմելու համար։ Կան ութ ենթահանձնաժողովներ.
Ժամանակակից հարաբերություններ
Եվրամիության հարաբերությունները Թուրքիայի հետ զգալիորեն վատացան 2016-2017 թվականներին։ Սա կապված էր երկրում ԶԼՄ-ների ազատության սահմանափակման, լրագրողների ձերբակալության, ինչպես նաև Էրդողանի և «Արդարություն և զարգացում» կուսակցության գլխավորությամբ դեպի ավտորիտար ռեժիմին հակվածության հետ։
2016 թվականի նոյեմբերի 24-ին Եվրախորհրդարանը քվեարկեց անդամակցության բանակցությունները կասեցնելու օգտին, սակայն այս որոշումը պարտավորեցնող չէր ։ Դեկտեմբերի 13-ին Եվրոպական Խորհուրդը հաստատեց, որ որևէ նոր տեղաշարժ չի գրանցվի Թուրքիայի հետ հարաբերություններում գերակա հանգամանքների պատճառով , քանի որ Թուրքիայի` ավտորիտարիզմի տանող ճանապարհը ԵՄ-ի հետ հարաբերությունները անհնար է դարձնում ։
2017 թվականին, հատակապես Սահամանադրական բարեփոխումների ժամանակ Էրդողանի կուսակցության հաղթանակի պատճառով, Թուրքիայի անդմակցության գործընթացը դադարեցվեց ։
ԵՄ-Թուրքիա գործարքը միգրանտների ճգնաժամի վերաբերյալ
2016 թվականի մարտի 20-ին ԵՄ-Թուրքիա գործարքը միգրանտների ճգնաժամի հաղաթահարման վերաբերյալ մտավ ուժի մեջ։ Համաձայն գործարքի` Հունաստան ժամանող միգրանտները պետք է վերադարձվեին Թուրքիա, եթե նրանց չէր հատկացվում ապաստարան կամ նրանց պահանջը մերժվում էր։ Սահմանը հատողների թիվն այնքան էր ավելացել, որ Հունաստանը հայտարարեց, որ իզորու չէ գործարքի կետերն անմիջապես կատարել։ Կային շատ կասկածներ, որ գործարքը կարող է կյանքի կոչվել. պարզորոշ չէր միգրանտների վերադարձման մեխանիզմը։
Շուրջ 2300 փորձագետներ մեկնեցին Հունաստան գործարքը իրականացնելու համար։ Հունաստանի բարձրաստիճան պաշտոնյաներից մեկի վկայությամբ նման գործարքը հնարավոր չէր լինի իրականացնել 24 ժամվա ընթացքում։ Փոխարենը Թուրքիան ստանալու էր օգնություն և քաղաքական զիջումներ։
Ծանոթագրություններ
Կատեգորիա:ԵՄ արտաքին քաղաքականություն Կատեգորիա:Թուրքիայի արտաքին հարաբերություններ Կատեգորիա:Եվրոպական միության արտաքին հարաբերություններ Կատեգորիա:Եվրոպական միության քաղաքականություն Կատեգորիա:Թուրք-ամերիկյան հարաբերություններ Կատեգորիա:Թուրքիայի երկկողմ հարաբերություններ Կատեգորիա:Թուրքիայի քաղաքականություն Կատեգորիա:Եվրոպական միություն-Թուրքիա հարաբերություններ
Սյուրյունզյակ
Սյուրյունզյակ (Сюрюнзяк), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վիչեգդա գետի ձախ ափին՝ 43 կմ հեռավորության վրա։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ժոսա ի Տուշեն
Ժոսա ի Տուշեն (Josa i Tuixén, Josa i Tuixen), մունիցիպալիտետ Իսպանիայում, մտնում է Լեյդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ալտ Ուրժել համայնքի մեջ։ Տարածքը զբաղեցնում է 68.2 կմ2։ Բնակչությունը ՝ 141 մարդ (ըստ 2010 թվականի)։
Արտաքին հղումներ
Կատեգորիա:Իսպանիայի բնակավայրեր
Տարտ
Տարտ ( tarte), ֆրանսիական խոհանոցին բնորոշ բաց կարկանդակ է, որը պատրաստվում է ավազից կամ ցանկացած այլ խմորից։ Այն կարող է լինել աղանդեր կամ հիմնական ուտեստ, բայց սովորական կարկանդակից տարբերվում է հենց նրանով, որ վերևից խմորով չի պատված։ Տարտը թխվում է պիցցայի պես՝ սովորական տորտիլյայի տեսքով, կամ հատուկ հարթ թխման կաղապարով՝ խորդուբորդ ծայրերով՝ նախատեսված տորթի համար։ Որպես նման կարկանդակների միջուկ՝ օգտագործվում է միրգ, բանջարեղեն, բեկոն կամ ձուկ՝ սերուցքային ձվի զանգվածի, հրուշակեղենային կրեմի, տոմատի սոուսի հետ միասին։ Փոքր կաղապարներում թխված տորթերը կոչվում են տարտալետկա։ Վառելափայտ դնելուց անմիջապես հետո պատրաստվող տորթերը հին ժամանակներում տարտինկա էին անվանում։
Տարտերը թխվում են ջեռոցում։
Պատմություն
Ֆրանսերեն «tarte» բառը կարող է թարգմանվել որպես կարկանդակ կամ տորթ, քանի որ երկուսն էլ հիմնականում նույնն են, բացառությամբ կարկանդակի, որը սովորաբար ծածկում է միջուկը խմորով, մինչ տորթը թողում են բաց վիճակում։
Ենթադրվում է, որ կարկանդակները կամ ծագել են սննդի շերտավորման ավանդույթից կամ միջնադարյան կարկանդակ պատրաստելու արդյունք են։ Ենթադրվում է, որ հաստ խմորը (այսինքն՝ թխվածքաբլիթի խմոր) առաջին անգամ սկսել է լայնորեն կիրառվել 1550 թվականին։ Այս ժամանակահատվածում դրանք համարվում էին բարձրակարգ կերակուր, որը տարածված էր ազնվականների շրջանում՝ ի տարբերություն սովորական կարկանդակի։ Ի սկզբանե մսային միջուկով ոչ քաղցր համը հանգեցրեց քաղցր կարկանդակների գերակշռությանը, փոխարենը կարկանդակները լցոնում էին մրգերով և կրեմով ։ Վաղ միջնադարյան կարկանդակները սովորաբար ունեին մսային միջուկ, սակայն ավելի ուշ դրանք հաճախ պատրաստում էին մրգերով և կրեմով։
Նկարագրում
Տարտերը հիմնականում խմորեղենի առանձին տեսակ են, տարբերվում են կարկանդակից և տորթերից և ունեն խմորից ստացած ամուր հիմք, հաստ լցոնում և ուղիղ պատեր, մինչդեռ, օրինակ, կարկանդակները կարող են ունենալ ավելի փափուկ խմոր, ավելի փխրուն միջուկ, ինչը պահանջում է մատուցել հատուկ կարկանդակի համար նախատեսված ափսեի մեջ  ։
Ծանոթագրություններ
Կատեգորիա:Ֆրանսիական խոհանոց Կատեգորիա:Ճամբարի ժամանակավոր
Բնօգտագործման վճար
Բնօգտագործման վճար, պետական սեփականություն համարվող և տարբեր որակների բնական պաշարների օգտագործման համար պետական բյուջե վճարվող գումար։ 2004 թվականին ՀՀ բնօգտագործման վճար ունեցել է հետևյալ կառուցվածքը. ջրօգտագործման համար 10, 7%, օգտակար հանածոների արդյունահանման համար՝ 85, 6%, կենսապաշարների օգտագործման համար՝ 3, 7%։ ՀՀ-ում ջրօգտագործման համար վճարը հաշվարկվում է հաշվետու ժամանակաշրջանում բնական աղբյուրներից վերցված ջրի ծավալի հիման վրա՝ բացառությամբ ձկնաբուծական ոլորտի, որի վճարի հաշվարկն իրականացվում է օգտագործված ջրի ընդհանուր ծավալի 5%-ի հաշվով։ Օգտակար հանածոների արդյունահանված պաշարների համար վճարը հաշվարկվում է ծավալների հիման վրա։ Կենսապաշարների օգտագործման համար վճարվում է ծառի տեսակի յուրաքանչյուր մ³-ի, արդյունագործական նպատակով բույսերի յուրաքանչյուր միավորի, պտուղների, հատապտուղների յուրաքանչյուր կգ-ի, կենդանիների տեսակների յուրաքանչյուր գլխաքանակի, ձկների տեսակների և խեցգետնի յուրաքանչյուր կգ-ի, խոտհունձի նպատակով անտառային ֆոնդի տարածքների յուրաքանչյուր հա-ի համար։
Կատեգորիա:Վճարներ
Պոլոնիում
Պոլոնիում (Polonium), տարրերի պարբերական համակարգի 6-րդ պարբերության 6-րդ խմբի ռադիոակտիվ քիմիական տարր, որի նշանն է Po և ատոմային թիվը՝ 84: P տարր է, ատոմի էլեկտրոնային թաղանթների կառուցվածքն է 5s25p65d106s26p4։ К, L, M և N թաղանթները լրացված են։ Պատկանում է հալոգենների խմբին։ Պոլոնիումը սպիտակ-արծաթափայլ մետաղ է ։
Տարրը 1898 թվականին հայտնաբերել են Մարի Կյուրին և Պիեռ Կյուրին։ Այն հազվադեպ հանդիպող և շատ ռադիոակտիվ տարր է, որը չունի լրացված շերտերով իզոտոպներ։ Պոլոնիումը քիմիապես նման է բիսմութին և տելուրին ու հանդիպվում է ուրանի հանքաքարերում ։
Պատմություն և անվան ծագում
Պոլոնիումը ռադիոակտիվ հատկությունների շնորհիվ հայտնաբերված առաջին տարրն է։ Պոլոնիումը հայտնաբերել են Պիեռ Կյուրի և Մարի Սկլադովսկայա-Կյուրի ամուսինները (1898) ուրանի խեժահանքում և անվանել Մարի Սկլադովսկայա-Կյուրիի հայրենիքի՝ Լեհաստանի  պատվին։ Բնական պոլոնիումի՝ 2l0Po կշռելի քանակներն (0,15 գ) առաջին անգամ անջատվել են 212PO-ի քայքայման արդյունքներից։
Այդ ժամանակ Լեհաստանը ռուսական, գերմանական և ավստրո-հունգարական տիրապետության տակ էր և անկախ չէր։
Կյուրին հույս ուներ, որ տարրը, իր հայրենիքի անունով անվանելով, հայտնի կդառնար իրենց երկրում անկախության պակասը։ Այն առաջին տարրն էր, որի անվանումը օգնեց կարևորել քաղաքական հակասությունները։
Այս տարրը Կյուրիների կողմից հայտնաբերված առաջին տարրն էր։ Այն հայտնաբերվեց, երբ նրանք ուսումնասիրում էին Փիչբլենդ ռադիոակտիվության պատճառը։ Փիչբլենդի միջից ռադիոակտիվ տարրերը՝ ուրանը ու թորիումը, հանելուց հետո, ավելի ռադիոակտիվ է քան ուրանը ու թորիումը միասին։ Այս գաղափարը ստիպեց Կյուրիներին հայթայթել նոր ռադիոակտիվ տարրեր։ 1898 թվականի հուլիսին նրանք փիչբլենդը առանձնացրեցին պոլոնիումից, և հինգ ամիս հետո նաև մեկուսացրեցին ռադիումը։
Բնության մեջ
1/2 = 138,376 օր), 218Po (
Т
1/2 = 3,10 րոպե) и 214Po (
1/2 = 1,643 վայրկյան) - 238U շարքում,
1/2 = 0,145 վրկ) և 212Po (
1/2 = 2,99 վրկ) - Th շարքում,
1/2 = 1,781 վրկ) և 211Po(
1/2 = 0,516 վրկ) - 235U շարքում։
Պոլոնիումը հազվագյուտ տարր է, պարունակությունը երկրակեղևում 2·10−14 զանգված % է, ուրանի խեժահանքում մինչև 5,8 •10−5 %, հրաբխային ապարներում՝ մինչև 3•10−6 %:
Պոլոնիում-2 փոքր քանակությամբ գտնվում է բնության մեջ և կուտակվում է ծխախոտում ։
Պլոնիումի հայտնաբերվել է նաև սննդային շղթաներում, հատկապես ծովամթերքում ։
Ֆիզիկական հատկություններ
Պոլոնիումը փափուկ, սպիտակ արծաթափայլ ռադիոակտիվ մետաղ է, հալման ջերմաստիճանը՝ 254 °C, եռմանը՝ 1162 °C, խտությունը՝ 9300 կգ/մ3, 366°-ից բարձր առաջանում է պոլոնիումի β-ձևափոխությունը (9398 կգ/մ3)։
Պոլոնիումը և նրա միացությունները չափազանց թունավոր են, միացություններից շատերը նաև ցնդող, որի հետևաքով քիմիական հատկություններն անբավարար են ուսումնասիրված։
Քիմիական հատկություններ
Քիմիական հատկություններով պոլոնիումը մոտ է տելուրին, մասամբ նաև բիսմութին։ Միացություններում ունի 4-4, ավելի հազվադեպ -2, +3 և +6 օքսիդացման աստիճաններ։ Լուծվում է թթուներում՝ անջատելով ջրածին։
Օդում տաքացնելիս (250 °C) առաջացնում է PoO2։ Ինդիկատորային (չկշռվող) քանակներով ստացվել են РоО3 և պոլոնիումական թթվի աղերը՝ պոլոնատները (օրինակ, K2PoO4)։ Հայտնի են նաև PoO օքսիդը, լուծույթում՝ Po2+, Po+4, PoO3−2, PoO4−2 իոնները, հիդրօքսիդը՝ Ро(ОН)2, հալոզենիդները՝ РоС12, РоВr2 և այլն, սուլֆիդը՝ PoS :
Օքսիդներ
Հիդրիդներ
Հալոիդներ
Սինթեզվել են պոլոնիում-օրգանական միացությունները՝ (C6H5)2Po, (СбН5)2РоС12, և այլն։
Մետաղական պոլոնիումը օդում արագ օքսիդանում է։ Հայտնի են պոլոնիումի երկօքսիդը (РоО2)x և պոլոնիումի մոնօքսիդը РоО:
Պոլոնիումը մագնեզիումի առկայությամբ փոխազդում է աղաթթվի հետ՝ առաջացնելով պոլոնոջրածին.
Պոլոնիումը միակ քիմիական տարրն է, որը ցածր ջերմաստիճանում ձևավորում է միատոմանի, պարզ խորանարդ բյուրեղացանց ։
Ալֆա վիճակը պարզ խորանարդային կառուցվածքի միակ հայտնի օրինակն է մեկ ատոմի դեպքում, որի գագաթնային չափսերն են 335.2 պիկոմետր է, իսկ բետա վիճակը՝ ռոմբոբջջրային  ։ Պոլոնիումի կառուցվածքը բնութագրվել է ռենտգենյան ճառագայթների և էլեկտրոնների օգնությամբ։
Իզոտոպներ
Պոլոնիումը ունի 33 հայտնի իզոտոպներ, որոնք բոլորը ռադիոակտիվ են։ Հայտնի են 193-218 զանգվածի թվերով ռադիոակտիվ իզոտոպները, որոնցից ամենակայունը 209Po(T1/2 = 103 տարի) արհեստական իզոտոպն է։ Բնության մեջ հանդիպում են 210-212, 214-216 և 218 զանգվածի թվերով իզոտոպները, առաջանում են որպես բնական ռադիոակտիվ շարքերի անդամներ։ Նրանց հարաբերական ատոմային զանգվածները տատանվում են 188-ից 220։ 210Po-ը (կես կյանք-138.376 օր) և բոլոր իզոտոպներից ամենատարածվածն է։ Իսկ ամենաերկարակյաց իզոտոպը 209Po-ը (կես կյանք 125.2 ± 3.3 տարի) և 208Po-ը (կես կյանք 2.9 տարի)։ Պոլոնիումի կայուն իզոտոպներ հայտնի չեն ։ Ամենակայունը բնական իզոտոպն է՝ 210Po(T1/2= 138 օր, α-ճառագայթիչ, փոխարկվում է 206Рb-ի) որն աննշան քանակներով կուտակվում է ուրանի հանքերում, մշտապես ուղեկցում ռադիումին և նրա միացություններին։
208Po-ը կարող է ստացվել հատուկ անոթի մեջ կապարի կամ բիսմութի ալֆա, պրոտոն կամ դեյտրոն ռմբակոծումից։Պինդ վիճակ
Պոլոնիումը ռադիոակտիվ տարր է, որը գոյություն ունի երկու մետաղական ալոտրոպներում։
Ստացում
Պոլոնիումը (210Ро) միլիգրամային քանակներով ստանում են միջուկային ռեակտորներում՝ բիսմութը նեյտրոններով ճառագայթելով։
2006 թվականին բրիտանացի գիտնական և գրող Ջոն Էմսլի հաստատմամբ, այդ տարվա ընթացքում արտադրվել է մոտ 100 գրամ 210Ро-ում. :
Արժեք
Սակայն ամերիկյան United Nuclear ընկերություն, ստանալով իզոտոպը Ռուսաստանում, 2006 թվականին պոլոնիումի նմուշները վաճառեց $69 գնով, պնդելով, որ մահացու դոզայի համար կպահանջվի ավեի քան $1 միլիոն դոլլար ։
Միացություններ
Na2Po-ը ունի անտիֆլորիտ կառուցվածքը, Ca, Ba, Hg, Pb տարրերի պոլոնիդների և լանթանիդների փոխազդեցությունից առաջանում է NaCl-ի ցանցեր, իսկ BePo-ը և CdPo-ը ունեն ուրտզիտ, և MgPo-ը՝ նիկել արսենիդ կառուցվածքը։
Կիրառություն
Պոլոնիումային հիմքով ալֆա մասնիկների աղբյուրները առաջացել էին ԽՍՀՄ-ում։ Այսպիսի աղբյուրներ օգտագործվում էին արդյունաբերական ծածկույթների հաստությունը որոշելու համար։
Պոլոնիումի կիրառությունները քիչ են։ Այն օգտագործվում է տիեզերագնաց և հակաստատիկ սարքերի պատրաստման մեջ։ Նաև հանդիսանում է նեյտրոնների և ալֆա մասնիկների աղբյուր։
Թունավորություն
210Po բնական ռադիոակտիվ նստվածքի սովորական բաղադրիչն է, որը արմատների և վերգետնյա օրգանների միջոցով անցնում է բույսին։ Մարդու և կենդանիների օրգանիզմ է ներմուծվում սննդի հետ․ թեյը պարունակում է 500-600․ ծովային ձուկը՝ 20-100, միսը՝ 2-3, ձավարեղենը՝ 2, հացը՝ 1 պԿյուրի/կգ։
Մարդու և կենդանիների հյուսվածքներում պոլոնիումի պարունակությունը մոտ 4•10−2 պԿյուրի/կգ է։ Նրա այդպիսի փոքր քանակների կենսաբանական ներգործությունը վատ է ուսումնասիրված, մեծ քանակները α-ճառագայթման պատճառով ազդում են բազմաթիվ օրգանների վրա։
Արտաքին հղումներ
Կատեգորիա:Կիսամետաղներ Կատեգորիա:Խալկոգեններ Կատեգորիա:Ռադիոակտիվ տարրեր Կատեգորիա:Ծայրահեղ վնասակար նյութեր Կատեգորիա:Պոլոնիում
Հակոբ Բագրատունյան
Հակոբ Բագրատունյան կամ Հակոբ Բագրատունի (هاغوب بقرادونيان, ), հայկական ծագումով լիբանացի քաղաքական գործիչ և Լիբանանի Հայ Հեղափոխական Դաշնակցություն կուսակցության առաջնորդ։
Կենսագրություն
2005 թվականի խորհրդարանական ընտրություններում Բագրատունյանը ընտրվել է Մաթնի շրջանի Լիբանանի խորհրդարանի անդամ։ Նա եղել է Միշել Աունի և Լիբանանի նախկին փոխվարչապետ Միշել Մուրի Ազատ հայրենասիրական շարժման դաշինքի ցուցակում ։
2007 թվականի օգոստոսին Հակոբ Բագրատունյանը՝ որպես Դաշնակցության առաջնորդ, Քաթայիբ կուսակցության առաջնորդ Ամին Պիեռ Ժմայելից և քաղաքական գործիչ Գաբրիել Մուրից պահանջել է հրապարակայնորեն ներողություն խնդրել Լիբանանի հայկական համայնքի և ՀՅԴ-ի մասին բացասական մեկնաբանությունների համար ։ Ժմայելը և Մուրին պնդում էին, որ ՀՅԴ-ն մասնակցել է Մաթնի շրջանի ընտրակեղծիքներին։ Ժմայելը նաև մեղադրել է Դաշնակցականներին Մաթնի ժողովրդին իրենց կամքը թելադրելու մեջ։
2009 թվականին Բագրատունյանը ընտրվել է Մաթնի ընտրատարածքի առանց ընդդիմախոս պատգամավոր։ 2015 թվականին դարձել է Դաշնակցություն կուսակցության ընդհանուր քարտուղար։ Այժմ նա 2022 թվականի Լիբանանի ընդհանուր ընտրությունների արդյունքում Մաթնի շրջանում բարձր պաշտոն է զբաղեցնում։
Ծանոթագրություններ
Կատեգորիա:Լիբանանահայեր Կատեգորիա:Լիբանանցիներ հայկական սերմամբ Կատեգորիա:Լիբանանի քաղաքական գործիչներ Կատեգորիա:Հայ քաղաքական գործիչներ Կատեգորիա:Հայ քաղաքական գործիչներ ըստ կուսակցության Կատեգորիա:Լիբանանահայ քաղաքական գործիչներ
Վանակն
Վանակն, բյուրեղային կուտակում, որն առաջանում է բարձր լեռներում։ Նրա գունավոր տեսակները հնում համարվել են մոգական ազդեցություն ունեցող։ Նրա բյուրեղներն այնքան մաքուր են ու թափանցիկ, որ փայլում են ալմաստի պես։ Վանակնի բյուրեղներ արդյունահանում են Ռուսաստանում, ԱՊՀ երկրներում, Մադագասկար կղզում, Մոնղոլիայում և մի քանի այլ երկրներում։ Վերջին ժամանակներում խոշոր բյուրեղներ են գտնվել Բրազիլիայում։
Պատմություն
Հին հույն գիտնական Թիրթամը, որ գիտական աշխարհում առավել հայտնի է Թեոֆրաստ անունով, իր «Քարերի մասին» տրակտատում հաղորդում է, թե լեռնաբյուրեղը «գերսառեցված սառույցն» է, որը մեկընդմիշտ կորցրել է հալչելու ընդունակությունը։ Այս քարի հարստությամբ հայտնի էին ֆրանսիական և շվեյցարական Ալպերը (Շվեյցարիայի Բրիզ քաղաքում ամեն տարի տոնվում է «լեռնային բյուրեղի որոնողների» օրը)։
Միջնադարյան հայերը լեռնային բյուրեղն անվանել են վանակն, որը նշանակում է Վանի քար։ Ըստ երևույթին, նրա առավել հայտնի արդյունահանման վայրը գտնվել է Վանա լճի շրջակայքում։ Ինչպես Բիրունին է հաղորդում, Հայաստանում լեռնաբյուրեղ (բելլոր) արդյունահանում էին Բիթլիսում։ Նրանից պատրաստում էին բազմապիսի զարդեր, բազմատեսակ անոթներ, կնիքներ, պաշտամունքի առարկաներ և այլն։
Հայաստանում վանակնի գոյության մասին վկայել է արաբ պատմաբան Բեն Մանսուրը․ « Բելլոր կա Հնդկաստանում, Թուրքեստանում, Եվրոպայում, Արաբիայում, Չինաստանում, Հայաստանում, Մագրիբի (Մավրիտանիայում) սահմաններում»։ Վանակնի երակներ սովորաբար հանդիպում են այն տեղերում, որտեղ տեղի են ունեցել խորքային լուծույթներով կայծքարահողի ուժգին ներմուծումներ։ Համեմատաբար խոշոր երակների երկարությունը տատանվում է մի քանի մետրից մինչև երկու հարյուր մետրի։ Վանակնի բյուրեղների մեծությունը սովորաբար 10 սմ-ից պակաս է լինում։
Նկարագրություն
Վանակնի բյուրեղներն այնքան մաքուր ու թափանցիկ են, որ փայլում են ալմաստի պես։ Այս հատկության համար երբեմն նրան ալմաստ են անվանում՝ Բրիանսոնյան ալմաստ, Այլասկայի ալմաստ, Հռենոսյան ալմաստ և այլն։ Վանակնի համեմատաբար բյուրեղներ (մինչև 10-15 սմ) հանդիպում են քվածքային երակների փքվածքներում։ Լեռնային ապարներում բյուրեղների կուտակումներն անվանում են գրպան, մառան։ Այդպիսի մառաններից մեկում, որ հայտնաբերվել է շվեյցարական Ալպերում 1719 թվականին, արդյունահանվել է քսան տոննայից ավել վանակն, իսկ առանձին բյուրեղների կշիռը հասնում է 100-130 կիլոգրամի։ Մյուս ալպիական մառաններում և բներում առավել խոշոր բյուրեղների քաշն անցնում է մեկ տոննայից, իսկ նրանց երկարությունը հասնում է երկու մետրի։
Հետաքրքիր փաստեր
Հին Եգիպտոսում մինչդինաստիական ժամանակներից օգտագործվել են լեռնաբյուրեղից պատրաստված առարկաներ, որոնք մեծ մասամբ եղել են սկահակներ։ Պահպանվել է Թութանհամոնի դամբարանի երկաթյա դաշույնի երախակալը՝ զարդարված վանակնով։ Հայաստանում գտնվել են ոչ միայն անգույն (ջրաթափանց), այլև վանակնի բազմաթիվ գունավոր տեսակներ՝ ծխագույն, կանաչ (պրազեմ), մանուշակագույն (մեղեսիկ), դեղին (ցիտիրին), ինչպես նաև կաթնասպիտակ, վարդագույն, մոխրագույն և այլն։
Բուժիչ հատկություններ և կիրառություն
Վանակնը և նրա գունավոր տեսակները հնում մոգական նշանակություն են ունեցել և պահպանող քարեր են համարվել։ Ընդունված է այն կարծիքը, թե դրանք դարմանում են սրտի, ստամոքսի, աչքերի, բորբոքված գեղձերի հիվանդությունները։ Արիստոտելն ասել է․ «Ով վանակնի գավաթով ջուր խմի, նա չի տառապի ատամնացավից և ջրգողությունից»։
Հնում վանակնը համարվում էր գերբնական էներգիայի գաղտնարան։ Նա մեխանիկական ազդեցության տակ կարող է ստեղծել էլեկտրական լիցք։ Վանակնի խոշոր բյուրեղներն օգտագործվում էին օպտիկայի մեջ, նրանից պատրաստում էին խոշորացույցներ, ակնոցներ, հեռադիտակների և մանրադիտակների ոսպնյակներ։ Խովաներն ու այլ ցեղեր այս միներալի խոշոր բյուրեղները դնում էին իբրև շիրմաքար կամ մահացածի հիշատակին կանգնեցված սյուն։ Շիրիմներին այցելելիս նրանք վանակնի կտորներ էին բերում՝ որպես հիշատակի ընծաներ ։
Ծանոթագրություններ
Կատեգորիա:Քարեր Կատեգորիա:Թանկարժեք քարեր Կատեգորիա:Լեռնային ապարներ
Բովել (Սոմի գավառ)
Բովել (Bovelles), համայնք Ֆրանսիայի Պիկարդիա մարզի Սոմ գավառում ։
Տնտեսություն
2010 թվականին ուներ 268 աշխատունակ (15-64 տարեկան) բնակիչ, որոնցից ակտիվ էին 207-ը, իսկ ոչ ակտիվները` 61։ Ակտիվության ցուցանիշը կազմում է 77,2 %։ 207 աշխատունակ մարդկանցից աշխատել է 197 անձ (103 տղամարդ և 94 կին)։ Գործազուրկ են եղել 10 անձ (6 տղամարդ և 4 կին)։ 61 անաշխատունակներից 19-ը եղել են աշակերտներ կամ ուսանողներ, 30-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Արթուր Նազարյան
Արթուր Նազարյան, լիբանանահայ գործարար և պատգամավոր։
Նազարյանը եղել է Էներգետիկայի նախարարության ազգային միասնության կառավարությունում՝ Սալամ Թամմամի վարչապետությամբ։ Նա բարձր նախարարական պաշտոններ է զբաղեցրել երկու պետական գերատեսչություններում՝ 1998-2000 թվականներին բնապահպանության և զբոսաշրջության ոլորտում ։ 2009 թվականի ընտրություններում նա ընտրվել է Հայ Յեղափոխական Դաշնակցություն կուսակցության թեկնածու։ Նազարյանը Հայկական բարեգործական ընդհանուր միության անդամ է։
Կենսագրություն
Նազարյանը խնվել է 1951 թվականին Լիբանանի մայրաքաղաք Բեյրութում։ Բարձրագույն կրթություն է ստացել ԱՄՆ-ում։ Կրթությունը ավարտել է 1973 թվականին և ստացել է տեքստիլ ինժեների որակավորում։ Աշխատում է առևտրի և արդյունաբերության ոլորտում և Պարսից ծոցում մի քանի ընկերությունների սեփականատեր է։ 1998 թվականին Սելիմ Հոսի կողմից նշանակվել է Զբոսաշրջության և շրջակա միջավայրի նախարար։ Նազարյանը խորհրդարանի անդամ է ընտրվել 2009 թվականին։ Այժմ նա Էներգետիկայի և ջրի նախարարն է։
Անձնական կյանք
Նազարյանը ամուսնացած է Թամար Քալաջյանի հետ։ Նրանք ունեն երեք որդի՝ Հարի, Ալեքս և Փիթեր։
Ծանոթագրություններ
Կատեգորիա:Լիբանանցիներ հայկական սերմամբ Կատեգորիա:ՀՅԴ անդամներ Կատեգորիա:Լիբանանահայեր Կատեգորիա:Լիբանանի քաղաքական գործիչներ Կատեգորիա:Հայեր ըստ երկրի Կատեգորիա:Հայեր ըստ բնակության վայրի Կատեգորիա:Հայ քաղաքական գործիչներ ըստ կուսակցության
Թաուզանդ Օքս
Թաուզանդ Օքս (Thousand Oaks), քաղաք ԱՄՆ-ի Կալիֆոռնիա նահանգում։
Քաղաքը կոչվել է կենտրոնական հրապարակը զարդարող կաղնիների պատվին (անվան բառացի թարգմանությունը՝ «հազար կաղնի»)։
Քաղաքը գտնվում է տարածաշրջանի առավել բնակեցված հատվածում, որը կոչվում է Conejo Valley (Կոնեխո հովիտ)։ Ըստ ԱՄՆ Բնակչության մարդահամարի բյուրոյի տվյալների՝ քաղաքի ընդհանուր մակերեսը կազմում է 143 կմ², որից 142 կմ² ցամաքային է, իսկ 0,39 կմ² (0,27%)՝ ջրային։
Թաուզանդ Օքսը երկրի ամենաանվտանգ խոշոր քաղաքներից մեկն է։ Քաղաքը անփոփոխ կերպով ներառվում է Միացյալ Նահանգների ամենաանվտանգ խոշոր քաղաքների թոփ տասնյակում, սակայն 2018 թվականին այնտեղ տեղի է ունեցել զանգվածային սպանություն։
Կլիմա
Կլիման միջերկրածովյան է։ Ամառները տաք են, չոր և արևոտ, ձմեռները՝ անձրևոտ և զով։
Ժողովրդագրություն
2010 թվականի մարդահամարի տվյալներով ՝ քաղաքում ապրում էր 126,683 մարդ, կար 41,793 տուն և ընտանիք։ Բնակչության խտությունը կազմում էր 886,4 մարդ/կմ²։
45 836 ընտանիքների 35,9%-ը դաստիարակում էր մինչև 18 տարեկան երեխաներ, 59,4%-ը միասին ապրող ամուսնական զույգեր էին, ընտանիքների 9,3%-ը եղել են առանց ամուսնու կանայք, 4,2%-ը` առանց ընտանիքի։ Մարդահամարի պահին ընտանիքների ընդհանուր թվի 21,2% -ն ապրում էր ինքնուրույն, իսկ 9,7%-ը` 65 և բարձր տարիքի միայնակ տարեցներ էին։ Տնային տնտեսության միջին չափը 2,73 էր, իսկ ընտանիքի միջին չափը` 3,15։
Ըստ մարդահամարի՝ քաղաքի բնակչությունն ըստ տարիքային միջակայքի բաշխվել է հետևյալ կերպ՝ 23,7%-ը եղել են մինչև 18 տարեկան բնակիչներ, 8,1%-ը՝ 18-ից 24 տարեկան, 23,6 %-ը՝ 25-44 տարեկան, 30,0 %-ը՝ 45-64 տարեկան և 14,7%-ը` 65 տարեկան և ավելի բարձր։ Բնակիչների միջին տարիքը կազմել է 41,5 տարի։ Թաուզանդ Օքսի յուրաքանչյուր 100 կնոջը բաժին է ընկնում 95,8 տղամարդ, 18-ից բարձր յուրաքանչյուր 100 կնոջը բաժին է ընկնում 93, իսկ 18 տարեկան և ավելի բարձր տարիքի՝ 93,3 տղամարդ։
Քաղաքի մեկ տնային տնտեսության միջին եկամուտը կազմել է 101,120 ԱՄՆ դոլար, իսկ ընտանիքի միջին եկամուտը՝ 119,207 ԱՄՆ դոլար։ Միևնույն ժամանակ, տղամարդիկ ունեցել են միջին տարեկան 82,815 դոլար եկամուտ՝ կանանց միջին տարեկան եկամուտի 50,604 դոլարի դիմաց։ Քաղաքի մեկ շնչի եկամուտը կազմել է տարեկան 54,304 դոլար։ Մարդահամարի պահին քաղաքի ընտանիքների ընդհանուր թվի 2,2%-ը և բնակչության 3,0%-ը աղքատության շեմից ցածր էին, մինչդեռ նրանց 3,2%-ը եղել են մինչև 18 տարեկան և 4,1% -ը՝ 65 և բարձր տարիքի։
Տնտեսություն
Քաղաքի տնտեսությունը հիմնված է կենսատեխնոլոգիայի, էլեկտրոնիկայի, ավտոմոբիլային և տիեզերագնացության, հեռահաղորդակցության, առողջապահության և ֆինանսների ոլորտներում գործող ձեռնարկությունների վրա։
Amgen (դեղագործություն), Teledyne Technologies (հեռահաղորդակցություն), SAGE Publications (հրատարակություն) գրասենյակները ունեն իրենց շտաբը քաղաքում։
Տեղական ինքնակառավարում
Թաուզանդ Օքսը 100 հազարից ավելի բնակչություն ունեցող այն սակավաթիվ քաղաքներից է, որտեղ քաղաքապետը չի ընտրվում ուղղակի քվեարկությամբ, իսկ քաղաքային խորհրդի անդամները վերընտրվում են ռոտացիոն սկզբունքով։
Արտաքին հղումներ
Կատեգորիա:Կալիֆոռնիայի քաղաքներ Կատեգորիա:1964 թվականին հիմնադրված բնակավայրեր
Լուիզա Բուրգուեն
Լուիզա Բուրգուեն (Louise Bourgoin, իրական անունը Արիան Բուրգուեն (Ariane Bourgoin), ծնվել է 1981 թվականի նոյեմբերի 28-ին Վան քաղաքում` Ֆրանսիա) ֆրանսիացի դերասանուհի, մոդել և հեռուստահաղորդավարուհի ֆրանսիական հեռուստատեսությունում։
Հաղորդավարի կարիերան
2004 թվականին Լուիզա Բուրգուենը դառնում է «Kawaï!» հաղորդման հաղորդավարներից մեկը «Girls TV» հեռուստաալիքով, որտեղ նա գրում ու ներկայացնում էր իր տեսակետները։ Երկու տարի անց նա տեղափոխվում է «Direct 8» հեռուստաալիք։ Միաժամանակ հաղորդավար Մարկ Լակոմբոմի հետ նա պատրաստում էր փորձնական հաղորդագրություններ` «PLAYSTATION TV» հեռուստաալիքի համար։
2006-2008 թթ. հունիսին Լուիզան «Canal+» հեռուստաալիքով վարում է «Le Grand Journal» եղանակի տեսությունը, որի գլխավոր հաղորդավարը ղեկավար, լրագրող և պրոդյուսեր Միշել Դենիսոտն է (Michel Denisot): Արիան Մասսենետի հետ նույնացվելուց խուսափելու համար իր անունը դարձնում է Սալոմե, իսկ հետո վերցնում է Լուիզա Բուրգուեն կեղծանունը։ Իր ընտրությունը նա մեկնաբանում է որպես համակրանք նկարչուհի Լուիզա Բուրժուայի գործերի նկատմամբ։ 2008 թվականի սեպտեմբերից նա յուրաքանչյուր ուրբաթ վարում էր «Le Grand Journal» հաղորդումը «Lu à la télé» խորագրով, որտեղ նա ներկայացնում էր շատ ընթերցված գրքեր։
Արտիստի կարիերան
2008 թվականին Լուիզա Բուրգուենը խաղաց իր առաջին դերը <<Աղջիկը Մոնակոյից>> ֆիլմում, որի ռեժիսորը Աննա Ֆոնտեն(Ann Fonten) է, որը ցուցադրվել է 2008 թվականի օգոստոսի 20-ին։ Ռեժիսորը փնտրում էր <<դեռատի մի աղջկա` ազատ և անկաշկանդ>>։ Այդ ֆիլմում Լուիզան կատարում էր եղանակի տեսության  հաղորդավարի դեր` Ֆաբրիս Լուկինիի հետ միասին։ 2010 թվականին նա գլխավոր  դերում խաղում է Ադել Բլան-Սեկ-ի կերպարը` «Ադելի անօրինակ արկածները» ֆիլմում` ռեժիսոր և սցենարի հեղինակ Լյուկ Բեսոն։ 2013 թվականին Լուիզան նկարահանվում է Գիոմա Նիկլուի <<Միանձնուհի>> ֆիլմում, որը ընդգրկվեց Բեռլինյան 63-րդ միջազգային կինոփառատոնի հիմնական ծրագրում։
Անձնական կյանք
Լուիզան հանդիպում է երաժիշտ Թերփի հետ։ Նրանք ունեն մեկ որդի` Էթենը (ծնվ. 07.04.2016)
Ծանոթագրություններ
Կատեգորիա:Ֆրանսիացի դերասանուհիներ Կատեգորիա:Ֆրանսիացի մոդելներ Կատեգորիա:Ֆրանսիացի կինոդերասաններ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ